'ड्रीम गर्ल' का नया गाना हुआ रिलीज, पंजाबी धुन पर इस तरह थिरके आयुष्मान खुराना...देखें वीडियो  
'ड्रीम गर्ल' का नया गाना हुआ रिलीज
पंजाबी धुन पर झूमते नजर आए आयुष्मान खुराना
सोशल मीडिया पर जमकर वायरल हो रहा है वीडियो
आयुष्मान खुराना (Ayushmann Khurrana) और नुसरत भरूचा (Nusrat Bharucha) की मोस्ट अवेटेड फिल्म 'ड्रीम गर्ल' का गाना 'गट गट (Gat Gat)' रिलीज हो गया है. ये गाना पंजाबी पार्टी नंबर है. ये गाना आते ही यूट्यूब पर छा गया है. इससे पहले फिल्म का 'राधे राधे', 'दिल का टेलीफोन', 'धगाला लगली' और 'इक मुलाकात' गाने रिलीज हो चुके हैं. फिल्म के सभी गानों की तरह ये गाना भी फैन्स को काफी पसंद आ रहा है. बता दें आयुष्मान खुराना और नुसरत भरूचा स्टारर फिल्म 'ड्रीम गर्ल (Dream Girl)' जल्द ही सिनेमाघरों में दर्शकों को गुदगुदाने के लिए आने वाली है. फिल्म को लेकर फैन्स में काफी एक्साइटमेंट है.

आयुष्मान खुराना (Ayushmann Khurrana) और नुसरत भरूचा (Nusrat Bharucha) स्टारर फिल्म 'ड्रीम गर्ल (Dream Girl)' अपने ट्रेलर लांचिंग के समय से ही काफी सुर्खियों में है. इस फिल्म में आयुष्मान  'लोकेश बिष्ट' और 'पूजा' नाम के दो किरदार निभा रहे हैं, जो अपनी आवाज से सबको दीवाना देते हैं. इस फिल्म के जरिए एक्टर लिंग भेदभाव के प्रति सोच को बदलने की कोशिश करेंगे
बता दें फिल्म 'ड्रीम गर्ल (Dream Girl)' 13 सितंबर को देशभर में रिलीज होने वाली है. इस फिल्म में आयुष्मान (Ayushmann Khurrana) के अलावा नुसरत भरूचा (Nushrat Bharucha), अन्नू कपूर, मंजोत सिंह और विजय राज भी मुख्य किरदारों में नजर आएंगे. यह रोमांटिक कॉमेडी है, जिसे एकता कपूर प्रोड्यूस कर रही हैं. इस फिल्म के जरिए आयुष्मान एक बार फिर अपनी एक्टिंग में एक्सपेरिमेंट कर रहे हैं. फैन्स को इस फिल्म का काफी बेसब्री से इंतजार है.